༄༅། །ལྷུན་གྲུབ་ཆོས་དབྱིངས་མ།
༄༅། །ཧཱུཾ་ལྷུན་གྲུབ་ཆོས་དབྱིངས་བདེ་ཆེན་ཕོ་བྲང་ནས། །མྱུར་མཛད་མ་
ཧཱ་ཀཱ་ལ་ཕྱག་དྲུག་པ། །རྣམ་མང་ཐོས་སྲས་ལྷ་ཆེན་ཆོས་ཀྱི་རྒྱལ། །དམ་ཅན་རྡོ་
རྗེ་ལེགས་པ་འཁོར་བཅས་སྤྱོན། །བདེ་ཆེན་ཀུན་ཏུ་བཟང་བའི་རྣམ་རོལ་ལས། །
བྱུང་བའི་ཕྱི་ནང་གསང་བའི་དམ་རྫས་དང༌། །མཆོད་གཏོར་སྤྱན་གཟིགས་
ནམ་མཁའི་ཁྱོན་གང་བ། །འབུལ་ལོ་དགྱེས་བཞིན་བཞེས་ནས་སྡོངས་གྲོགས་
མཛོད། །ལུས་ཅན་ཕན་བདེའི་རྩ་བ་རྒྱལ་བའི་བསྟན། །བློ་བཟང་རིང་ལུགས་
སྲིད་མཐར་རྒྱས་པ་དང༌། །དེ་འཛིན་སྐྱེས་པའི་ཚོགས་རྣམས་ཞབས་བརྟན་
687

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཅིང་། །དགེ་འདུན་སྡེ་རྣམས་འཕེལ་ཞིང་རྒྱས་པར་མཛོད། །ཁྱད་པར་རྣམ་དག་
ཁྲིམས་ལྡན་འདུས་པའི་སྡེའི། །བཤད་སྒྲུབ་བྱ་བ་ལས་ཀྱི་འཁོར་ལོ་ཆེ། །ཡར་
ངོའི་ཟླ་བ་ལྟ་བུར་རབ་རྒྱས་ཤིང་། །ཆོས་སྲིད་འདོད་པའི་དོན་ཀུན་འགྲུབ་པར་
མཛོད། །མི་མཐུན་སྙིགས་མའི་རྒུད་པ་ཀུན་བཅོམ་ཏེ། །བསྟན་དང་བསྟན་
འཛིན་འདུས་སྡེ་སྦྱིན་བདག་སོགས། །ཕྱི་ནང་ཉེར་འཚོ་མ་ལུས་ཀུན་ཞི་ཁའི།
ཕན་དང་བདེ་བའི་དགའ་སྟོན་རྒྱས་པར་མཛོད། ། ཅེས་པ་འདིའང་ལུང་དང་རྟོགས་པའི་
ཡོན་ཏན་གྱིས་མངོན་པར་མཐོ་བ་ནོམ་ཆེ་ཆོས་རྗེ་ཉིད་ནས་དངུལ་གྱི་མཎྜལ་ལྷ་རྫས་བཅས་བསྐུལ་ངོར།
སྙོམ་ལས་མཁན་འཇིགས་མེད་འཕྲིན་ལས་རྒྱ་མཚོས་མཚམས་ཁང་ནས་ཕུལ་དུ་བྲིས་པ་དགེའོ། །